ચંદ્રશેખર સ્વતંત્ર હતા એમને જે કરવું હતું એ એમણે પ્રાણાંતે પણ કર્યું જ. ગાંધીજી પણ સ્વતંત્ર હતા, એમને જે અહિંસાનો માર્ગ લેવો હતો એ લીધો, એમને સત્યાગ્રહનો જે માર્ગ લેવો હતો તે લઈને જ રહ્યાં. 15 ઓગસ્ટને યાદ માત્ર એટલા માટે નથી રાખવાની કે ‘એ લોકો’ વિરોધ કરવાના સ્વાતંત્ર્ય માટે જીવ આપીને ગયા, 15મી ઓગસ્ટ એટલા માટે યાદ રાખવાની છે કે આપણે લોકોએ વિરોધ કરવાના સ્વાતંત્ર્યને જીવી જવાનું છે. માણસને સૌથી વહાલી સ્વતંત્રતા એ વિરોધ કરવાની સ્વતંત્રતા હોય છે, અવાજ ઉઠાવવાની સ્વતંત્રતા હોય છે.